《送何小坡致政还信阳》
明代·周子义

海鹤远罝网，冥鸿谢鞲笼。人间千丈丝，安能絷游龙。

所以达命士，脱迹尘嚣中。藐兹盈尺组，曾是羁我躬。

何侯东海彦，司牧早奋庸。一麾指淮右，载旆佐汉东。

斯民有父母，国论方尔崇。朝宗甫竣事，高蹈随赤松。

薄言戒行李，云归天目峰。惜此远行别，不得少从容。

载歌骊驹词，聊以抒我衷。

作者简介：周子义(1529—1586)，字以方，号敬庵。南直隶无锡（今属江苏）人 。嘉靖十四年(1565)进士。选庶吉士，授编修、南京国子监祭酒、吏部左侍郎、掌詹事府。育士有方，精研经术及“濂洛关闽”之学(濂溪周敦颐、洛阳程颢．程颐、关中张载、闽中朱熹)有心得。谥文恪。一生著述甚丰，曾校刊《史记》、《梁书》、《新五代史》，与子周炳谟皆以学行称于世。